

**VLADA REPUBLIKE HRVATSKE**

 **Savjet za razvoj civilnoga društva**

**BILJEŠKA SA DRUGOG SASTANKA TEMATSKE RADNE SKUPINE SAVJETA ZA RAZVOJ CIVILNOGA DRUŠTVA ZA NORMATIVNI I INSTITUCIONALNI OKVIR**

**Ured za udruge Vlade Republike Hrvatske, srijeda 13. prosinca 2017.**

Prisutni članovi i članice Savjeta: **Iva Rašić** (Ured za udruge), **Željka Leljak Gracin** (zaštita okoliša i održivi razvoj), **Tomislav Domes** (kultura), **Suzana Šop** (sport), **Ines Loknar Mijatović** (Ured za ljudska prava i prava nacionalnih manjina)

Prisutni iz Ureda za udruge: **Nemanja Relić.**

Drugi sastanak radne skupine Savjeta za normativni i institucionalni okvir sazvan je kako bi radna skupina definirala prioritete u radu, a posebice imajući vidu 6. sjednicu Savjeta za razvoj civilnoga društva, to jest raspravu o prijedlogu Uredbe o kriterijima za utvrđivanje korisnika i načinu raspodjele dijela prihoda od igara na sreću za 2018. godinu.

Na 6. sjednici Savjeta na kojoj je predstavljen prijedlog Uredbe o kriterijima za utvrđivanje korisnika i načinu raspodjele dijela prihoda od igara na sreću za 2018. godinu, Savjet je zaključkom pozvao radnu skupinu za financijski okvir te radnu skupinu za normativni i institucionalni okvir da predlože novi model izrade Uredbe o kriterijima za utvrđivanje korisnika i načinu raspodjele dijela prihoda od igara na sreću. Radna skupina složila se da je pitanje izrade novo modela izrade Uredbe prioritet u radu. Također je naglašeno da su analiza nacrta Zakona o zakladama te Zakona o sportu također prioriteti radne skupine u prvom tromjesečju 2018.

Radna skupina sudjelovat će i u izradi akata Savjeta kao što je Odluka o postupcima glasovanja u sklopu Savjeta.

Također u dugoročnijem planu rada radna skupina definirala je da će se orijentirati na analizu Zakona o financijskom poslovanju i računovodstvu neprofitnih organizacija te Zakona o udrugama.

**Zaključci sastanka:**

Ured za udruge dostavit će članovima radne skupine sadašnji hodogram izrade Uredbe o kriterijima za utvrđivanje korisnika i načinu raspodjele dijela prihoda od igara na sreću, kako bi radna skupina imala polaznu točku za izradu prijedloga novog modela izrade Uredbe

Predloženo je održavanje zajedničkog sastanka radne skupine za financiranje i radne skupine za normativni i institucionalni okvir na temu Uredbe o kriterijima za utvrđivanje korisnika i načinu raspodjele dijela prihoda od igara na sreću. Sastanak bi se održao u drugoj polovici siječnja, a točan termin će se naknadno definirati.

Zakon o zakladama – Ured za udruge će kontaktirati Ministarstvo uprave, vezano za izradu nacrta Zakona o zakladama, kako bi radna skupina imala mogućnost pripreme analize Zakona za jednu od sljedećih sjednica Savjeta.

Zakon o sportu – Ured za udruge će, sukladno dogovoru sa 6. sjednice Savjeta, kontaktirati Središnji državni ured za šport, vezano za izradu nacrta Zakona o sportu, kako bi radna skupina imala mogućnost pripreme analize Zakona za sljedeću sjednicu Savjeta koja će se održati 10. siječnja

Nakon izrade prijedloga Odluke o postupcima glasovanja u sklopu Savjeta, ured za udruge će radnoj skupini dostaviti prijedlog Odluke na komentiranje, u svrhu pripreme za 7. sjednicu Savjeta.

Budući da sastanku nije prisustvovao natpolovičan broj članova radne skupine, nije se pristupilo izboru koordinatora radne skupine već je dogovoreno da će se putem e-maila pozvati zainteresirani članovi radne skupine da se kandidiraju za koordinatora.

U pogledu vanjskih članova zaključeno je da će se putem e-maila pozvati sve članove radne skupine da predlože vanjske članove radne skupine do 8. siječnja.

Bilješku sastavio: Nemanja Relić